**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Препис**

**Р Е Ш Е Н И Е 733**

**от 21 октомври 2021 година**

**ЗА одобряване на Национална програма „Стимулиране на публикационната активност в авторитетни международни научни списания и отворения достъп до научна информация“**

На основание чл. 6, ал. 1 и ал. 2, т. 6 от Закона за насърчаване на научните изследвания, в изпълнение на Националната стратегия за развитие на научните изследвания в Република България 2017 - 2030 г., приета с Решение на Народното събрание от 7 юни 2017 г., и на Стратегията за развитие на висшето образование в Република България 2021 - 2030 г., приета с Решение на Народното събрание от 17 декември 2020 г., и във връзка с Националния план за развитие на инициативата за отворена наука в Република България, утвърден със Заповед № РД-09-3542 на министъра на образованието и науката от 10 декември 2020 г.

**М И Н И С Т Е Р С К И Я Т С Ъ В Е Т**

**Р Е Ш И:**

1. Одобрява Национална програма „Стимулиране на публикационната активност в авторитетни международни научни списания и отворения достъп до научна информация“ съгласно приложението.
2. Необходимите средства за изпълнение на програмата по т. 1 се осигуряват по бюджета на Министерството на образованието и науката от предвидените средства за наука в централния бюджет за съответната година.

3. След приключване на срока за изпълнение на програмата по т. 1 министърът на образованието и науката да публикува на интернет страницата на Министерството на образованието и науката отчет за изпълнението й.

**МИНИСТЪР-ПРЕДСЕДАТЕЛ: /п/ Стефан Янев**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ: /п/ Красимир Божанов**